Allar Veelmaa

**Allar Veelmaa** (Allar-Reinhold Veelmaa, sündinud 4. märtsil 1963) on õppematerjalide autor ja matemaatikaõpetaja.

## Haridus
1970-1979 - Rakvere Internaatkool 

1980-1981 - Haapsalu I Keskkool 

Allar Veelmaa lõpetas Tallinna Pedagoogilise Instituudi 1986.a matemaatika-füüsika eriala cum laude. 

## Töökäik
Allar Veelmaa alustas õpetajateed Tallinna 47. Keskkoolis ja on töötanud ka Türi Majandusgümnaasiumis, Pärnu Niidupargi Gümnaasiumis, Narva Eesti koolis ja lühikest aega Kehra Keskkoolis

Allar Veelmaa töötas Loo Keskkoolis kuni 2025. aasta sügiseni ning oli olnud kooli pikaajaline töötaja.

## Õppematerjalid
Allar Veelmaa on paljude matemaatika õppematerjalide autor. Tema poolt koostatud eksamiraamatud pealkirjadega "Valmistu põhikooli matemaatika lõpueksamiks" ning "Valmistu matemaatika riigieksamiks" on olnud Mauruse kirjastuse poolt avaldatud juba aastast 2014 igaastaselt, mõlemad aastatest 2020-2026. Lisaks sellele on ta ka loonud mitmeid tööraamatuid 5.-12. klassi õpilastele, mis oli ka Mauruse kirjastuse poolt avaldatud. 

Alates 2011. aastast on Veelmaa postitanud ka õpetlikke matemaatikavideosid oma Youtube'i kanalile, kus ta on 2026. aasta veebruariks suutnud koguda üle 5800 jälgija ning 1.9 miljonit vaatamist.

Allar Veelmaa on olnud kaasautoriks (koos Tõnu Tõnso ja Aleksander Leviniga) mitmetele gümnaasiumi matemaatikaõpikutele, mis hakaksid ilmuma alates 1992.aastast. 8. klassi õpiku autoriks ainult Allar Veelmaa. 

Lisaks õpikutele on Allar Veelmaa koostanud töövihikud põhikoolile (kirjastus Maurus) ja tööraamatud gümnaasiumi laiale kursusele. Ilmumas on 10. klassi tööraamat kitsa kursuse järgi õppijatele.

Mõningad Õpetajate lehes avaldatud artiklid

* **Matemaatika tööraamatud ja õppevideod** (2017)
* **Õpetajate asjatud lootused** (2017)
* **Vigadest ei õpita** (2017)
* **Ood e‑masendusele** (2018)
* **Eksamid peavad jääma!** (2020)
* **Tasemetöö või e‑nuhtlus?** (2023)
* **Matemaatika e‑eksamist** (2023)
* **Kas jätkame valetamist?** (2023)
* **Tark ei torma!** (2023)
* **Lepe, mida ei sünni** (2024)
* **Õhus on äikest** (2024)
* **Uppujate päästmine on …** (2024)
* **Pekske õpetajat! ehk Ühe naelutame häbiposti…** (2025)
* **Mudel on, aga karjääri mitte** (2025)
* **Õnnetus hüüab tulles!** (2025)

## Poliitiline tegevus
Allar Veelmaa astus Sotsisiaaldemokraatliku Erakonna liikmeks 27. juunil 2013. 

Veelmaa kandideeris 2013. aasta kohalike omavalitsuste volikogu valimistel Jõelähtme vallas Sotsiaaldemokraatide nimekirjas. Ta kogus 66 häält ning osutus valituks. Veelmaa kandideeris ka 2017. aasta kohalike omavalitsuste volikogu valimistel, kus ta kogus 56 häält ning osutus valituks. Veelmaa  kandideeris ka 2021. aasta kohalike omavalitsuste volikogu valimistel, kus ta kogus 58 häält ning osutus valituks. 

Veelmaa arvati juhatuse otsusega parteist välja 1. oktoobril 2025. Ta oli küll veel Sotsiaaldemokraatide nimekirjas 2025. aasta kohalike omavalitsuste volikogu valimistel, kus ta kogus 16 häält ega osutunud valituks.

## Kriminaalasi
Politsei teostas 24. septembril 2025 Allar Veelmaa kodus läbiotsimise. Selle käigus leidis kinnitust Lasteabile laekunud vihje, et õpetaja on oma õpilasega ebasündsalt suhelnud ja teda seksuaalselt ahvatlenud. Veelmaa peeti esialgu kuuks ajaks kinni.

Harju Maakohus mõistis 16. detsembril 2025 Veelmaa süüdi lapseealise seksuaalses ahvatlemises ja joobeseisundis mootorsõiduki juhtimise eest. Karistuseks määrati ühe aasta, kümne kuu ja 28 päeva pikkune tingimisi vangistus kaheaastase katseajaga. Samuti kohustati Veelmaa alluma käitumiskontrollile, keelati suhtlemine kannatanu ja alla 16-aastaste isikutega, kes pole tema lähisugulased.

## Tunnustus

* 2008 - Gerhard Rägo nimeline mälestusmedal
* 2010 - Presidendi reaalteaduste eripreemia

## Välislingid

* Allar Veelmaa koduleht
* Allar Veelmaa YouTube'i kanal

## Viited